Vakansieganger verdrink by Ballito | Maroela Media
Vakansieganger verdrink by Ballito
ŉ Vakansieganger het Vrydagmiddag in die see by Ballito in KwaZulu-Natal verdrink.
Garrith Jamieson, woordvoerder van Rescue Care, het gesê die man het naby Granny’s Pool geswem toe hy in die moeilikheid beland het.
“Omstanders het in die water gespring en hom na die strand gebring,” het Jamieson gesê.
Kwadukuza-lewensredders het noodhulp toegepas totdat paramedici van IPSS Medical Rescue en Netcare 911 by hulle oorgeneem het.
“Ten spyte van paramedici se volgehoue pogings om die man by te bring, is hy op die toneel dood verklaar.”
Jamieson het ŉ beroep op die publiek gedoen om ag te slaan op springgety-waarskuwings van die Nasionale Seereddingsinstituut (NSRI), veral vir die volgende vyf dae as gevolg van die volmaan.
Springgety vind twee keer per maand plaas, tydens volmaan en nuwemaan, en die hooggety is hoër as gewoonlik en die laaggety laer as gewoonlik met sterker sleurstrome. Daar is daagliks twee hooggetye en twee laaggetye.
Ballito KwaZulu-Natal Rescue Care
Thuli maak ‘vredesaanbod’ met nuwe OB
Vrou skuldig aan polisieman se moord
vakansie ganger · 2 jaar gelede
Ek swem met inkomende gety en nie met uitgaande. Met uitgaande trek die see terug en trek jou in maw as jy van hoogwater oppad laag toe swem. Myns insiens is dat laag water die gevaarlikste is om te swem….